**PLAN AKTIVNOSTI ODBORA ZA OSIGURAVANJE I UNAPREĐIVANJE KVALITETE FAKULTETA ZA MATEMATIKU SVEUČILIŠTA U RIJECI**

**ZA 2023. GODINU**

**(prilog za 66. sjednicu Odbora za osiguravanje i unapređivanje kvalitete**

**Fakulteta za matematiku Sveučilišta u Rijeci)**

Glavnina aktivnosti Odbora planiranih za 2023. godinu vezana je uz procedure provođenja unutarnje prosudbe sustava osiguravanja kvalitete na Fakultetu za matematiku Sveučilišta u Rijeci, opisane u Priručniku za kvalitetu studiranja Fakulteta za matematiku Sveučilišta u Rijeci i Dopuni Priručniku za kvalitetu studiranja Fakulteta za matematiku Sveučilišta u Rijeci. Za provođenje pojedinih aktivnosti bit će zaduženi članovi Odbora. Također, akivnosti Odbora bit će usmjerene na promišljanje o poboljšanju postojećih te uvođenje novih procedura za osiguravanje kvalitete na Odjelu, čime će se nastaviti kontinuitet rada Odbora iz prethodne godine. U prvom dijelu godine Odbor će raditi na pripremi za unutarnju prosudbu sustava osiguravanja kvalitete na Fakultetu. Posjeta sveučilišnog povjerenstva za unutarnju prosudbu planirana je za kraj svibnja 2023. godine.

**Analiza podataka o broju nastavnika i studenata** provodi se svake godine i planira se njezino provođenje početkom ljetnog semestra akademske godine 2022./2023. za tekuću akademsku godinu.

**Analiza međunarodne suradnje i mobilnosti nastavnika i studenata** je procedura koja se provodi svake godine. Planira se provesti u listopadu 2023. godine za akademsku godinu 2022./2023.

**Analiza prolaznosti** u oba semestra akademske godine 2022./2023. planira se provesti u studenom 2023. godine. Nakon svakog semestra planira se provesti i **analizirati studentsku evaluaciju nastave**.

Za prosinac 2023. planira se provedba **analize ankete o razlozima ispisa sa studija** **Fakulteta** u 2023. godini.

U suradnji s Centrom za osiguravanje i unapređivanje kvalitete, tijekom rujna i listopada provest će se **anketa o zadovoljstvu studiranjem na Fakuletu za matematiku**. Kada rezultati budu dostupni, analizirat će se ista anketa za akademsku godinu 2021./2022.

Na početku zimskog semestra akademske godine 2023./2024. provest će se **usporedba ECTS bodova sa stvrnim opterećenjem studenata** – za kolegije prethodnog semestra.

Tijekom 2023. godine Odbor će nastaviti raditi na poboljšavanju nekih svojih aktivnosti te se tako planira raditi na:

* Povećanju aktivnosti Odbora u smislu iznošenja prijedloga Upravi Fakulteta na temelju provedenih analiza.
* Motiviranju studenata za veću izlaznost na studentsku evaluaciju nastave.
* Razvoju procedure za suradničku procjenu nastave**.**

Sredinom 2023. godine Odbor će unijeti potrebne izmjene u Dopunu Priručnika za kvalitetu studiranja Fakulteta za matematiku Sveučilišta u Rijeci:

* izmijenjenjeni anketni upitnik o razlozima ispisa sa studija te opis te procedure,
* izmijenjeni anketni upitnik o zapošljavanju po diplomiranju,
* izmjenu procedure za analizu podataka o broju nastavnika i studenata,
* izmijenjeni anketni upitnik za usporedbu ECTS bodova kolegija sa stvarnim opterećenjem studenata te izmjene metodologije prikupljanja podataka,
* uklanjanje procedure za unutarnju prosudbu na Fakultetu,
* uvođenje procedure za suradničku procjenu nastave.

Tijekom 2023. godine Odbor će obavljati i ostale tekuće poslove vezane uz osiguravanje i unapređivanje kvalitete na Fakultetu za matematiku Sveučilišta u Rijeci. Nastojat će među djelatnicima Fakulteta i studentima širiti svijest o kulturi kvalitete te će svojim radom nastojati doprinositi povećanju kvalitete djelatnosti na Fakultetu. Posebno, Odbor će se pripremati za unutarnju prosudbu Sustava osiguravanja kvalitete, planiranu za svibanj 2023. godine.

Voditeljica Odbora izv. prof. dr. sc. Ana Jurasić i u 2023. godini će izvještavati Odbor o svim temama o kojima se raspravljalo na sjednicama Odbora za kvalitetu Sveučilišta u Rijeci.